Веса Паспалеева
Пръв юнак

chitanka.info

Борката се хвали,

че е пръв юнак!

Ала във морето

го ощипа рак!

Леле, като писна,

сякаш го дерат!

Слисани го гледат

всички от брегът…

— Хора, помогнете!

Дайте скоро йод!

Щеше да ме лапне

страшен кашалот!

Дядо се усмихва,

суче бял мустак:

— Няма да ми стане

Борката моряк!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.